### Beslutning

Godkendt.

### Sagsfremstilling

## Resume og sagens baggrund

I forbindelse med modernisering af vejbelysningsanlægget i Gierslev By, er administrationen stødt på matrikulære uoverensstemmelser i forhold til de faktiske forhold. Administrationen ønsker i samråd med den tilstødende ejer at berigtige forholdene, via frasalg af 432 m2 vejareal til nabomatriklen beliggende på [adresse], 4270 Høng.

Arealet er et vejareal til kommunevejen [adresse], beliggende på litra 7000b Gierslev by, [adresse]. Det omtalte vejareal er opstået som følge af udretning af vejforløbet i [adresse]. De matrikulære forhold blev på daværende tidspunkt ikke berigtiget, hvorfor administrationen i forbindelse med modernisering af vejbelysningsanlægget i [adresse] ønsker at gøre dette.

Teknik- og Miljøudvalget er myndighed for nedlæggelse af veje og skal træffe beslutning om hvorvidt, det forespurgte areal ønskes nedlagt.

## Indstillinger

Chefen for Vej, Ejendom og Affald indstiller, at en del af det offentlige vejareal beliggende på litra 7000b Gierslev By, [adresse] planlægges nedlagt og med nedenfor nævnte vilkår.

## Behandling

Teknik- og Miljøudvalget.

## Sagsfremstilling

I forbindelse med modernisering af vejbelysningsanlægget i Gierslev By, er administrationen stødt på matrikulære forhold, som ikke svarer til de eksisterende forhold. Ændringen skal ses i lyset af, at tidligere Høng Kommune i forbindelse med en ændring af [adresse] vejforløb, fra et kurvet vejforløb til et mere ret forløb, ikke har fået de nye matrikulære forhold på plads. Det betyder, at den nærliggende ejer af [adresse], 4270 Høng, uvidende har etableret have ud over det offentlige vejareal.

Administrationen ønsker i samråd med ejeren af ejendommen [adresse] at råde bod på disse forhold, således at de matrikulære og faktiske forhold stemmer overens.

Administrationen har derfor rettet henvendelse til ejeren og forespurgt om et eventuelt ønske om at købe arealet, der i alt udgør 432 m2. Ejeren har tilkendegivet et ønske om dette, og sagen ønskes nu behandlet, jævnfør vejlovens § 124.

Bilag 1 viser det omtalte vejareal, som administrationen ønsker at sælge til den tilstødende ejer af matriklen 19a Gierslev By, [adresse].

Det omtalte areal kan betragtes som et sideareal til kommunevejen, og der er ingen planer om at inddrage arealet til fremtidige infrastrukturelle anlæg.

Lovgrundlag og proces

Vejlovens regler om nedlæggelse af kommuneveje forudsætter, at der er tale om anlagte veje, men administrationen anbefaler, at vejlovens regler trods dette følges for det pågældende areal.

I henhold til vejloven er det Kommunalbestyrelsen, der bestemmer hvilke kommuneveje, der skal nedlægges. Ifølge Kalundborg Kommunes delegationsplan er kompetencen til disse beslutninger delegeret til Teknik- og Miljøudvalget.

En beslutning om nedlæggelsen af en offentlig vej skal træffes på baggrund af en samlet trafikal vurdering, og nedlæggelsen skal kunne begrundes i kommunens overordnede trafikale planlægningsstrategi. Det må ikke kun være begrundet i økonomiske forhold.

Nedlæggelsen af en kommunevej kræver dels en partshøring og dels en offentlig høring på minimum 8 uger, hvor det vil være muligt at stille krav om vejens opretholdelse.

[adresse] der har ledninger liggende i eller over det areal, der sælges, kan kræve, at Kalundborg kommune lader en ledningsdeklaration tinglyse på arealet. Ledningsejeren skal selv afholde udgifterne forbundet hermed.

Efter endt høring og afhængigt af eventuelle indkomne høringssvar vil Teknik- og Miljøudvalget kunne træffe den endelige beslutning om nedlæggelsen af vejen.

Administrationens vurdering.

Administrationen vurderer, at det omhandlende vejareal kan planlægges nedlagt med begrundelse og vurdering af:

* at vejarealet ikke indgår som en del af de aktuelle nuværende vejareal
* at Kalundborg kommune ikke på nuværende tidspunkt har infrastrukturelle planer for arealet
* at nedlæggelsen vil berigtige de eksisterende forhold
* at de planlagte ændringer ikke vil medføre negative forhold for den lokale trafik og dens afvikling.

Vilkår for nedlæggelse:

Administrationen anbefaler følgende vilkår for nedlæggelsen:

* at afgrænsningen af det endelige areal afklares af Kalundborg Kommune efter høringsfristens udløb.
* at der sker matrikulær berigtigelse af de ændrede ejendomsretlige forhold, (det nedlagte vejareal udskilles fra det øvrige vejareal litra 7000b Gierslev By, [adresse]).
* at arealet overdrages i den stand, hvori arealet foreligger.
* at nedlæggelsen af vejareal sker som en del af moderniseringsprojekt for vejbelysning (eventuelle udgifter til opmåling af arealet, matrikulær ændringer med mere afholdes af Kalundborg Kommune).
* Overtagelse af arealet sker efterfølgende ved en købs- og salgssag.

## Økonomiske konsekvenser

Ingen økonomiske konsekvenser idet nedlæggelsen af vejarealet sker i forbindelse med udmatrikuleringen af [adresse] i et moderniseringsprojekt for vejbelysning.

Driftsudgifterne til vedligeholdelse af vejarealet er så små, at der ikke vurderes at være en besparelse på budgettet.